ועדת הכלכלה, כנסת 25, פרוטוקול מספר 193, 2023-07-25 00:00

דוד ביטן: אני פותח את הישיבה בנושא הצעת צו התעבורה (עבירות קנס)(הוראת שעה)(תיקון), התשפ"ג–2023, בדבר עבירות קנס בהתקנת מערכת עזר לנהג להתרעה על השארת ילדים ברכב

דוד ביטן:  הנושא השני הוא << נושא >> הצעה לסדר היום בנושא: "מעל 20 ילדים נשכחו ומעל 900 ילדים ננעלו ברכב וחולצו מתחילת שנת 2023", של חה"כ יונתן מישרקי וקבוצת חברי כנסת

דוד ביטן:  אנחנו נדון בהכל ביחד

דוד ביטן:      בואו נתחיל עם כמה מילים על הצו, ואז נתקדם

דוד ביטן:  כן, יועץ משפטי

דוד מור: כבוד היושב ראש, צוהריים טובים

דוד מור:  דוד טמיר, סגן בכיר ליועץ המשפטי במשרד התחבורה

דוד מור:  נמצא איתי כאן דורון קוגמן, מנהל אגף תקינה והנדסה של אגף הרכב

דוד מור:  תיקון הצו, שאנחנו מביאים היום, הוא תיקון שהוא טכני במהותו

דוד מור:  למעשה, ההסדר המהותי לנושא של מערכות לשכחת ילדים, בשם המקובל – כבר נקבע, בהוראת שעה מספר 6 לתקנות התעבורה, בחודש מרץ 2021; לפני שתי כנסות

דוד מור:      	במקביל להוראת השעה המהותית, שקבעה את הנורמה, נקבעה הוראת שעה שהתייחסה לקביעת העבירה כעבירת קנס

דוד מור:  בתיקון שאנחנו מבקשים לעשות, היום, אנחנו מבקשים רק להתאים את תוקפה של הוראת השעה – של הכרזת העבירה כעבירת קנס – לתוקפה של הוראת השעה המקורית, וזאת מהטעם שהוראת השעה המהותית שנקבעה נדחתה, ותוקפה עד ל-29 בפברואר, 2024

דוד ביטן: לא הבנתי – מישהו בודק את זה בכלל? איך בודקים את זה? עכשיו שוטר עצר רכב לבדיקה שגרתית

דוד ביטן:  הוא בודק דבר כזה?     

דוד מור: מהנתונים האחרונים שאנחנו קיבלנו מהמשטרה, במסגרת עתירה שהוגשה לבית המשפט הגבוה לצדק בנושא של התקנות האלה, ונדחתה – היו שמונה דו"חות שהוגשו ביחס לעבירה הזו

סימון מושיאשוילי: בתקופה של?     

דוד מור: תקופת הוראת השעה

דוד מור:  הוראת השעה נכנסה לתוקף ב-01 במרץ 2022, והיא בתוקף עד ל-29 בפברואר, 2024

סימון מושיאשוילי: שנה וחצי, כמעט

דוד ביטן: אני לא מבין את העניין; במה מועילה התקנה הזו, בכלל?      

איתי עצמון: אתה מתכוון לתקנה המהותית?     

דוד ביטן: כן

דוד ביטן:  אני רוצה דבר מאוד פשוט: כשרכב מגיע לבדיקת טסט – שזה יהיה חלק מהבדיקה, ואם יש לו ילד קטן – הוא חייב להציג שהוא התקין

דוד ביטן:  בלי זה – הוא לא עובר טסט

דוד ביטן:  אחרת – אין לזה שום משמעות

דוד ביטן:  אתם עושים צחוק? אף אחד לא בודק את זה

דוד ביטן:  העיקר אתם מביאים לי פה בקשה להאריך לכם את התקנות

דוד ביטן:  היועץ המשפטי, האם אני יכול להכניס את זה לתקנות עכשיו?     

איתי עצמון: מה שנמצא על השולחן, כרגע, זה רק תיקון לצו התעבורה (עבירות קנס)

איתי עצמון:  אין לנו דיון, כרגע, בתקנה המהותית

דוד ביטן: הוא לא יכול להכניס את זה לתוך התקנה?     

איתי עצמון: לא כרגע, כי זה לא על השולחן

קריאה: אולי אני אשתף אותך בדיונים המהותיים שהיו על השולחן, ואז תבין למה לא - - -     

דוד ביטן: כמה זמן אתם צריכים בשביל לתת לנו תיקון של התקנה המהותית?      

דוד מור: אני רוצה להבהיר שני דברים - - -     

דוד ביטן: לא, עזוב; אנחנו רוצים את זה

דוד ביטן:  זה יהיה חלק מלתקן את התקנה; כשאתה בא לקבל טסט – אתה צריך להציג את הדבר הזה

דוד ביטן:  לא הצגת את הדבר הזה? אין לך טסט

דוד ביטן:  זה הכל

דוד ביטן:  פשוט מאוד

דוד ביטן:  אני לא סומך על השוטרים; אף אחד לא בודק את זה

קריאה: השוטרים לא יודעים לבדוק את זה; זה חלק מהעניין

קריאה:  אין להם כישורים לבדוק את זה

קריאה:  בדקנו

דוד מור: יש כאן מורכבויות שהן מעבר למה שמוצג

דוד מור:  בין היתר, ראשית, החובה הזו לא חלה על כל נוהג ברכב ועל כל בעל רכב

דוד מור:  יש ניתוק בין הבעלות ברכב לבין החובה - - -     

דוד ביטן: אין שום בעיה

דוד ביטן:  יש לכם מחשב? אתם קשורים למכוני טסטים? אז אתם תחליטו מי כן, ותשלחו להם – לפי מספרי רכב – שיש להם את החובה הזו

דוד מור: כבודו מבקש שאנחנו נעשה קישור בין מאגרי המידע של משרד התחבורה לבין המאגר של רשות האוכלוסין

דוד ביטן: בטח, ודאי

דוד ביטן:  ילדים מתים

דוד ביטן:  אתה יודע מה זה ילדים מתים? ילדים מתים ומתבשלים, ועם כל הכבוד – התפקיד שלנו הוא לשמור על הילדים אם ההורים עושים את זה

דוד ביטן:  אני מאוד מצטער

דוד ביטן:  על זה – אנחנו לא נוותר

דוד ביטן:  חבל לכם על הזמן

דוד מור: אני מבקש רק להסביר למה יש כאן מורכבות בביצוע - - -     

דוד ביטן: בסדר, אני לא אומר שלא

דוד ביטן:  זה לא למחר בבוקר

דוד ביטן:  תעשה

דוד ביטן:  אנחנו נאריך את התקנה ונעשה לכם את הוראת השעה

דוד ביטן:  יחד עם זאת, איך שמסתיימת הפגרה – אתם תביאו תיקון תקנה, אחרי שתעשו את כל העבודה שאתם צריכים לעשות

דוד ביטן:  בסדר?     

דוד מור: אני רק אבקש להוסיף עוד מורכבות נוספת, שלא עלתה כאן: הרוב המכריע של המערכות, שמוצגות ביחס לנושא הזה, הן מערכות שלא מחוברות לרכב

דוד מור:  זאת אומרת שבדיוק כמו שיש לך מושב ברכב, שאו שהוא נמצא ברכב או שלא – הרוב הגדול של המערכות, ודווקא המערכות הזולות יותר - - -     

דוד ביטן: בסדר, זה ניתן לבדיקה

דוד ביטן:  אין אפשרות לבדוק דבר כזה? תשמע, אני מבין שזה בעייתי, אבל אני לא עושה את התפקיד שלכם

דוד ביטן:  שהמומחים – יעשו את העבודה

דוד ביטן:  זה הכל

דוד מור: כבוד היושב ראש, מה שיקרה זה שתהיה תופעה של אנשים שייקחו את המערכת, יכניסו אותה לצורך הטסט ויוציאו אותה אחרי הטסט

דוד מור:  אני לא בטוח שזו הכוונה של אדוני

דוד ביטן: בסדר, בוא נעשה את זה

אברהם בצלאל: בסדר

אברהם בצלאל:  גם היום, בטסטים, אנשים לפעמים מחליפים גלגל ומחזירים אחרי זה

אברהם בצלאל:  לא על זה אנחנו מדברים

דוד ביטן: אז תגדילו את הקנס למי שעושה את זה; זו תהיה עבירה פלילית, ותגיע לו משטרה ותשאל למה הוא עשה זיוף

דוד ביטן:  הכל בסדר

דוד ביטן:  ילדים לא יינעלו סתם כך וימותו בדרך

דוד ביטן:  זהו

דוד ביטן:  טוב, חברי הכנסת, אתם רוצים להגיב?     

משה טור פז: אדוני היושב ראש, קודם כל, אני מודה לחברי, בועז טופורובסקי, שאני נכנס פה לתחום שלו

משה טור פז:  הגעתי לזה מתוך אירוע שכחת ילדים ברכב

משה טור פז:  גם יש דו"ח מצוין של הממ"מ, שאני מציע שיציגו את עיקריו

משה טור פז:       בעיניי, מעבר להצלת החיים – ואני מודה לך שחידדת את זה בצורה ברורה – יש שתי סוגיות נוספות

משה טור פז:  הראשונה היא סוגיית הטכנולוגיה: האם יש לנו טכנולוגיה זמינה, אמינה, שהוכחה במקומות אחרים, שאנחנו יכולים להיעזר בה? אני מודה שגם אחרי הדו"ח וגם אחרי שקראתי קצת – אין פה תשובה של כן ולא; לפחות מבחינתי

משה טור פז:  לכן, לדעתי – צריך לדון בזה

דוד ביטן: מי מומחה לזה אצלנו, מהח"כים?     

קריאה: בועז מוביל את נושא תאונות הדרכים

דוד ביטן: דוד טמיר, בצוות שאתם מקימים – אני אבקש מכם לשלב גם את בועז טופורובסקי מטעם הוועדה

דוד ביטן:  זה לא חובה, אמנם – אין חובה כזו בחוק – אבל אני מבקש שתעשו את זה

משה טור פז: הערה שנייה: יש פה נושא שאסור לנו שיגיע להתנגשות בין קדושת החיים לבין יוקר המחיה

משה טור פז:  בסוף, שני הדברים האלה נפגשים כאן, בוועדה הזו

משה טור פז:  שוב, בעיניי – דו"ח הממ"מ מפליא להתמקד בנושאים האלה, ולכן אני ממליץ לשמוע

דוד ביטן: בועז, אתה רוצה להגיד משהו?     

בועז טופורובסקי: כן

בועז טופורובסקי:  אני אגיד בקצרה, אדוני

בועז טופורובסקי:  אני הייתי שותף לדיונים המהותיים, גם בכנסת הקודמת – עם הממשלה הקודמת ועם השרה הקודמת – וגם במקור, עם אותה שרה, שהייתה השרה הקודמת-קודמת, והיא הביאה את התקנות האלה מראש

בועז טופורובסקי:       אני לא יכול להתנער מהתחושה שהגורמים המקצועיים הם מאוד נגד התקנה

בועז טופורובסקי:  הם חלקם גם אמרו את זה, בצורה כזו או אחרת, Off-record, וגם בדיונים בוועדה היה נראה שהם נגד התקנה – וזה היה נראה, לרוב האנשים שעוסקים בזה, כדרישה מיותרת עבור ההורים

בועז טופורובסקי:      עדיין, גם בממשלה הקודמת, כשאנחנו היינו בקואליציה – אנחנו הארכנו את התקנה

בועז טופורובסקי:  הפריע לנו מאוד שנציגי המשטרה די באו ואמרו – המשטרה לא נמצאת כאן עכשיו – "אנחנו לא נאכוף את זה; אין לנו דרך לאכוף את זה

בועז טופורובסקי:  אנחנו לא נבקש משוטר שיתחיל לבדוק, לעשות והכל", ואיך שהוא – זה המשיך כרגיל

בועז טופורובסקי:  אני חושב שבכלל צריך לראות שיש רצון ונכונות של כל גורמי המקצוע לעשות את מה שצריך

בועז טופורובסקי:      אני מודה לאדוני, שביקש שאני אהיה חלק מהצוות הזה

בועז טופורובסקי:  דבר נוסף שחשוב לשים לב אליו: יכול להיות שאין מנוס – וכאן זה אירוע קצת יותר קיצוני – אלא מלהכריח יבואני רכב שזה יהיה בכל רכב שמגיע

דוד ביטן: זה רעיון שצריך לשקול אותו

בועז טופורובסקי: גם יש דברים אחרים

בועז טופורובסקי:  דרך אגב, כתוצאה מהתקנות האלה, יש נקודות זיכוי - - -     

דוד מור: החל משנת 2021 קיים תמריץ מס, ליבואני רכב, להביא רכבים חדשים עם המערכות האלה

דוד ביטן: אבל יש דרך לחייב את היבואנים להכניס את זה כמערכת בתוך - - -     

דוד מור: צריך להבין – ואני חוזר על נקודה שאמרתי קודם – שלא כל רכב במדינת ישראל צריך את המערכת הזו; אך ורק רכב שמסיע ילד עד גיל ארבע

דוד ביטן: ברכב מלפני 20 שנה – זה בעייתי; ברכב חדש, עד שלוש שנים

דוד מור: העניין הוא לא רכב ישן; השאלה היא האם מוסעים ברכב ילדים עד גיל ארבע, ששם נמצאת הבעיה

קריאה: ברכב חדש – תחייב - - -     

דוד ביטן: לא אכפת לכם שילדים נשארים ברכב?     

קריאה: אם נחייב רכב חדש – תוך עשור זה 80%

בועז טופורובסקי: אני מתנדב בעמותת ידידים, ואני לא יודע אם מישהו מכם אי פעם ראה מה קורה כשתינוק נשכח ברכב

בועז טופורובסקי:  אני חושב שבמצב כזה – המדינה צריכה לדרוש שזה יהיה בכל הרכבים, ולממן את זה

בועז טופורובסקי:  למה? כי הדרישה הזו, שזה יהיה רק למי שיש לו כסף וכו' – תגרום לכך - - -     

דוד ביטן: אבל אם זה יהיה חלק מהטסט – אנשים יממנו את זה

בועז טופורובסקי: אני גם מקבל את זה שזה יהיה חלק מהטסט

בועז טופורובסקי:  החשש מרמאויות לא יכול למנוע מאיתנו לטפל בזה

דוד ביטן: בבקשה, חברי הכנסת הנוספים?     

יונתן מישרקי: כן, תודה רבה, אדוני היושב ראש

יונתן מישרקי:  האמת היא שדנו בנושא הזה במליאה, ושמענו גם את תשובת סגן השרה בעניין הזה

יונתן מישרקי:  אני רוצה להגיד: מדובר בטכנולוגיה לא יקרה

יונתן מישרקי:  יש היום הרבה מאוד סוגים

יונתן מישרקי:  לעומת מה שהיה בשנים עברו – היום הטכנולוגיה היא פשוטה; היא קיימת ב-eBay ובאתרים אחרים, ועולה בין 70 ₪ ל-200 ₪, לכל מיני טכנולוגיות ופתרונות

יונתן מישרקי:      אלא שכפי שציינה פה אסנת מהממ"מ – אין היום תקינה בעולם

יונתן מישרקי:  זו סוגייה שבאמת צריך לדון בה, ודנו בה גם בעבר, אבל המורכבות שיש, מבחינת תקינה ומבחינה חוקתית – מה עושים עם הסבא? אתה יכול לחייב את הסבא, שלוקח את הילד פעם בכמה זמן? – לא צריכה למנוע מאיתנו לעשות את הפעולה המתבקשת, כמו שציינת

בועז טופורובסקי: יש תקינה באיטליה

יונתן מישרקי: יש את מכון התקנים, שאומר לך אילו מערכות כן ואילו מערכות לא?     

בועז טופורובסקי: לא; יש באיטליה תקינה

קריאה: יש חקיקה דומה באיטליה, אבל אין תקינה

דוד ביטן: יש תשובה לזה

איתי עצמון: לגבי נושא התקינה: הנושא הזה אכן עלה, בדיונים שהתקיימו בכנסת ה-23 לגבי מה הן דרישות התקינה שצריכות לחול על המערכת, והוועדה, בזמנו, החליטה מאוד לפתוח את הנושא הזה; כלומר, לאפשר להתקין כל מיני סוגי מערכות, ובכלל זה – כל מערכת שמשווקת במדינות האיחוד האירופי; בארצות הברית; בקנדה - - -     

בועז טופורובסקי: אנחנו לא רצינו להכניס את מכון התקנים

איתי עצמון: נכון

איתי עצמון:  הרעיון היה, בעצם, לפתוח את הדרישות המחייבות לעניין הזה, ולאפשר - - -     

יונתן מישרקי: מעולה, זה מקל עלינו

יונתן מישרקי:  בסדר

יונתן מישרקי:  אני רוצה להמשיך עם עוד שתי נקודות, ברשותך, אדוני היושב ראש

דוד ביטן: בבקשה

יונתן מישרקי: נושא ההסברה גם עולה בדו"ח של הממ"מ

דוד ביטן: אנחנו תכף ניתן לממ"מ להגיד כמה מילים

יונתן מישרקי: אוקיי

יונתן מישרקי:  אני מזכיר את זה כי אנחנו דיברנו על זה גם במליאה, ואני רוצה שאנחנו ניתן על זה דגש

יונתן מישרקי:  אני רוצה לקבל תשובות – אם יש מישהו שיודע לתת אותן, ממשרד התחבורה – לגבי מה נעשה בעניין הזה, ואני גם רוצה להציע רעיון: אם אנחנו מחייבים אותם בטסטים – אולי כדאי שמשרד התחבורה ישקול שרכב שיש בו תקינה כזו, מהסוג הזה – יקבל הנחה

יונתן מישרקי:  אנחנו מדברים על מחירים באמת זולים מאוד - - -     

דוד ביטן: הם ישקלו את זה בצוות, ויביאו לנו את הדבר הזה עד נובמבר

יונתן מישרקי: פה זו גם הזדמנות להודות לידידים ולבטרם, שעסוקים כל הזמן בנושא של תאונות ילדים, בכלל, אבל גם בנושא של שכחת ילדים ונעילתם ברכב בפרט

יונתן מישרקי:  תודה רבה לכם על העבודה המאומצת

יונתן מישרקי:  תודה

דוד ביטן: קרויזר

יצחק קרויזר: קודם כל, שוב תודה רבה, אדוני היושב ראש

יצחק קרויזר:  זה דיון חשוב, וכמו שאמרת – אנחנו מדברים פה על הצלת חיים; לא על משהו שהוא פחות מזה

יצחק קרויזר:  לכן, אני חושב שצריך לעשות פה שילוב: א', לחייב רכב חדש שמגיע – כמו שיש מערכות שמשרד התחבורה מחייב כל יבואן – להכניס את התקינה הזו

יצחק קרויזר:  ב', הפתרון השני שאמרת – לחייב את זה בטסטים של בעלי רכבים שהם הורים לילדים קטנים, אבל אז זה צריך לבוא בשילוב של המודעות של מערכות אכיפת החוק; המשטרה וכל הנושאים האלה

דוד ביטן: אין אכיפה; חבל לך על הזמן

דוד ביטן:  אתה חייב לעשות את זה דרך הטסט או דרך היבואן; אחד מהשניים

יצחק קרויזר: מעולה, אבל שגם השוטרים באגף התנועה ידעו שיש אירוע כזה

דוד ביטן: הוא לא יכול לבדוק, כי הוא לא יודע אם יש חובה או אם אין חובה

יצחק קרויזר: הוא יכול לבדוק

דוד ביטן: זה בעייתי, לדעתי

יצחק קרויזר: אוקיי, בסדר, אבל אני חושב שיש פה משהו חשוב מאוד שאתה העלית: השילוב של חברי הכנסת – בטח חבר הכנסת טופורובסקי, שמוביל את הנושא של מלחמה בתאונות דרכים – בתוך הוועדות המקצועיות במשרדים

יצחק קרויזר:  אני חושב שפה – יש לנו יכולת להביא לשיתוף פעולה

דוד ביטן: מאה אחוז

דוד ביטן:  רוט, אתה רוצה להגיד משהו?     

משה רוט: לא

משה רוט:  אני רק רוצה להוסיף מילה אחת – הסברה

משה רוט:  גם בזה צריך להשקיע, מכל הכיוונים, ולעשות את ההסברה המתאימה, בשפה המתאימה, לאוכלוסיות המתאימות

משה רוט:  צריך לתת את הדעת על כך, כי הרבה מן החלק הזה הוא לא רק הצלת נפשות; הרבה מאלה שננעלו – לא נפטרו, אבל נפגעו, ואני מדבר על פגיעות מכל הסוגים; גם טראומה זו פגיעה

משה רוט:  לכן, גם ההסברה בנושא הזה – חשובה מאוד

משה רוט:  תודה

דוד ביטן: טוב

דוד ביטן:  רון כץ

רון כץ: תודה רבה, אדוני

רון כץ:  אנחנו דנים פה היום בנושא של הצלת חיים נטו

רון כץ:  יש בעיה במדינת ישראל; לא יודע למה, אבל על הנושא הזה – אף אחד לא נתן את הדעת בצורה רצינית ומשמעותית

רון כץ:  אין לנו מנגנון טוב בשביל להילחם בבעיה הזו, בדבר הנורא הזה, חוץ מלהעלות פרסומת, שאנחנו מכירים, כל כמה זמן, כשמגיע הקיץ

רון כץ:      הגיע הזמן לעשות את זה בצורה מסודרת, בתקנות מסודרות שלנו, עם מערך הסברה ברור; מה הולכים לעשות, ולא באיזו פרסומת פעם בכמה חודשים

רון כץ:  בסופו של דבר – זה קורה; זה יכול לקרות לכולם, והאחריות שלנו היא לעשות כל מה שאנחנו יכולים בשביל למנוע את האסון הבא

רון כץ:  אין דבר יותר חשוב ממה שאנחנו עושים פה, בדבר הזה, אז תודה רבה לך, אדוני, על כך שאתה מקיים את הדיון

דוד ביטן: טוב

דוד ביטן:  לפני שאנחנו קוראים, קודם כל, שני דברים: א', אנחנו חייבים להאריך, כי ב-31 ביולי אנחנו חייבים להביא את זה לאישור המליאה

דוד ביטן:  ב', העיר לי פה היועץ המשפטי שלי שהוראת השעה של התקנות המהותיות פוקעת ב-29 בפברואר, 2024

דוד ביטן:  לכן, אתם תצטרכו להביא את ההארכה אלינו

דוד ביטן:  תעבדו על העניין עד נובמבר

דוד ביטן:      עכשיו, אנחנו מדברים על שני דברים: א', שזה יהיה חלק מאישור הטסט; בלי זה – לא מקבלים אישור לטסט

דוד ביטן:  תראו איך אתם פותרים את זה טכנית

דוד ביטן:  ב', אני מקבל את הבקשה לח"כים – שזה צריך להיות חלק ממה שהיבואן מחויב להתקין ברכב

דוד ביטן:  תבדקו גם את זה עד נובמבר

דוד מור: כבוד היושב ראש, יש יבואנים שבכלל אין להם מערכות כאלה

דוד מור:  אם אתם רוצים שזה יהיה חסם ייבוא לרכבים - - -     

דוד ביטן: רק רגע

דוד ביטן:  אמרתי: "תבדקו את זה"

דוד ביטן:  איפה שחובה – תעשו, ואיפה שאי אפשר – אל תעשו

דוד ביטן:  אין בעיה

דוד ביטן:  דבר נוסף שאני מבקש – תגיד לי אם זה אפשרי בתקנות – זה שהורים שהיו חייבים להתקין את המערכת, לפי התקנות, ולא התקינו – תהיה להם אחריות פלילית יותר גדולה

דוד ביטן:  זאת אומרת, יצטרכו ללכת איתם עד הסוף, למרות שהילד שלהם נפגע

דוד ביטן:      אני רוצה להתריע, בעניין הזה: אם הוא היה צריך להתקין ולא התקין – תהיה לו אחריות מוגברת בנושא הזה; היועצת המשפטית תצטרך לשקול את הגשת כתב האישום בצורה אחרת, וגם העונש על העבירה יהיה אחר

דוד ביטן:  אנחנו לא נוותר בעניין הזה, שתדעו

דוד ביטן:  אתם לא תעשו את העבודה? אנחנו נעשה אותה במקומכם

דוד ביטן:  זה הכל

דוד ביטן:  תשקלו את כל אלה, ואני מבקש שחבר הכנסת בועז טופרובסקי יהיה חלק מהצוות – כשאתם נכנסים לזה – מטעם הוועדה

משה רוט: למה לא תמריץ חיובי?     

דוד ביטן: מה זה תמריץ חיובי?     

משה רוט: מי שהילד שלו נפגע, חס ושלום – אין עונש יותר גדול מזה

דוד ביטן: אבל אנחנו צריכים להרתיע

משה רוט: אני לא חולק על רצינות העניין; אני רק חולק על יעילות העניין

משה רוט:  זאת אומרת, תמריץ חיובי - - -     

קריאה: הנחה בטסט, לדוגמה

דוד ביטן: אבל כך זה יהיה על חשבון המדינה

דוד ביטן:  מישהו צריך לתת הנחה בטסט

משה רוט: סליחה, לא תמריץ חיובי, אלא תמריץ מקדמי

משה רוט:  דהיינו, בעת עשיית הטסט, או משהו כזה – עוצרים את הבעיה

קריאה: אז הוא אומר להיפך: הגעת לטסט, לא היה לך מתקן – אתה לא עובר טסט

דוד ביטן: אמר היועץ המשפטי של משרד התחבורה שאנשים יורידו, אחר כך, את האפליקציה הזו, אז אם הוא הוריד, וקרה מה שקרה – שיידע שהמצב שלו יהיה קשה מאוד בנושא הפלילי

משה רוט: למה שבן אדם יוריד אחרי שהוא כבר השקיע את הכסף?     

קריאה: זה לא כסף; זה כמה שקלים

סימון דוידסון: אדוני היושב ראש, יודעים מה קורה בעולם? יש דוגמאות?     

דוד ביטן: עכשיו אני נותן לממ"מ

דוד ביטן:  ואני אגיד לכם למה אני אומר את הדברים: כי אין אכיפה

דוד ביטן:  אם אין אכיפה – נעשה את הדברים בצורה אחרת

דוד ביטן:  אם הייתה אכיפה – לא הייתה לי בעיה, אבל אין

דוד מור: היושב ראש, ראשית אני רוצה להגיד, לעניין האכיפה, שנוסח התקנה שמשרד התחבורה הביא לאישור הוועדה נעשה בתיאום עם המשטרה, והנושא היה אמור להיות מתואם

דוד מור:  בגלל הדרישות שעלו בדיון בוועדה להרחבת מגוון המערכות שיהיה אפשר לעשות בהן שימוש – מה שקרה זה שהוכנסו מערכות שלא נדרשו לעמוד בדרישות התקינה של משרד התחבורה

דוד מור:       לכן, למעשה, המשטרה הבהירה, עוד בדיון, שלשוטרים לא תהיה אפשרות – בסופו של דבר, שוטר צריך אפס אחד – לראות האם המערכת כן עומדת או לא עומדת, בשביל לבצע אכיפה, מכיוון שבסופו של דבר – נכנסו מערכות מסוגים שונים, וזאת במטרה להוריד את מחיר המערכות

דוד ביטן: הטסט הוא הדבר הכי טוב, תדע לך

דוד ביטן:  אתה בא לקבל טסט – אין לך את המערכת? הייתה צריכה להיות? אדוני, לך תשים, ואחר כך – תבוא אליי

דוד ביטן:  זו השיטה הכי טובה

דוד ביטן:  ואם הוא הסיר את זה אחרי הטסט וקרה משהו – אם לא פלילי אז יהיה לו קנס מאוד גבוה, מרתיע מאוד

דוד מור: אני רק רוצה להבהיר את ההערה האחרונה שכבוד היושב ראש ביקש מאיתנו, כי אני לא לגמרי הבנתי אותה

דוד ביטן: לגבי היבואנים?     

דוד מור: לגבי מה קורה למי שלא התקין את המערכת

דוד מור:  כי בסופו של דבר, אנחנו, בתקנות, יכולים לקבוע סנקציה, אבל מה שכבודו דיבר עליו, לגבי מדיניות אכיפה – אלה דברים שכבר לא נמצאים בסמכות שלנו

דוד ביטן: אוקיי, אז תקבע סנקציה כספית גבוהה

איתי עצמון: בהתאם להסמכה שהוא יכול בתקנות

דוד ביטן: אין בעיה

דוד ביטן:  אם זו לא ההסמכה שלך – אנחנו כבר נעשה פנייה ליועצת המשפטית כשנדון בתקנות החדשות

דוד ביטן:  לגבי מה שאתה מוסמך – תיתן קנס גבוה

דוד ביטן:  בסדר, אין בעיה

דוד ביטן:  בבקשה, ממ"מ

אסנת אלגום מזרחי: צוהריים טובים

אסנת אלגום מזרחי:  אסנת אלגום מהממ"מ

אסנת אלגום מזרחי:  אני אשמח להתייחס, רגע, לכמה שאלות שעלו פה, ולשלוש סוגיות מרכזיות שעולות מתוך המסמך

אסנת אלגום מזרחי:  אנחנו כתבנו את המסמך לבקשת חבר הכנסת טור פז, ועדכנו אותו, בהמשך; גם לקראת הדיון היום

אסנת אלגום מזרחי:       קודם כל, לגבי השאלה על ניסיון מהעולם – זה בדיוק העניין

אסנת אלגום מזרחי:  נתחיל רגע בנתונים: גם בארץ – אין לנו גוף ממשלתי שאוסף את הנתונים לגבי תמותת תינוקות, או היפגעות של פעוטות, בצורה מסודרת

אסנת אלגום מזרחי:  אנחנו עושים חלוקה של שני סוגים: של שכחה – שהורים שוכחים את הילד ברכב; לא במכוון, כמובן – או של הילכדות – כשהפעוט נכנס ואף אחד לא יודע שהוא נלכד ברכב - - -     

דוד ביטן: אלה לא תמיד ההורים; זו יכולה להיות המטפלת; הסבא והסבתא - - -     

אסנת אלגום מזרחי: נכון

אסנת אלגום מזרחי:  מבוגר אחראי, נהג הסעות או כל אחד אחר

משה רוט: אני רק רוצה לחדד, כדי שיבינו על מה הגברת מדברת: הילד נכנס בכוחות עצמו לרכב שנמצא בחנייה ביתית, ואף אחד אפילו לא יודע

משה רוט:  מחפשים את הילד

דוד ביטן: זה נכון, אבל זה לא קורה הרבה, דרך אגב

אסנת אלגום מזרחי: אני כבר אתן את המספרים

אסנת אלגום מזרחי:  זה קורה פחות ממקרי שכחה, אבל זה קורה

דוד ביטן: יש מקרים כאלה

דוד ביטן:  זה קרה, בעיקר, במגזר הבדואי, ממה שקראתי

אסנת אלגום מזרחי: יש, בעצם, שתי נסיבות של הילכדות: יש הילכדות – כמו שאמר אדוני היושב ראש – כשהמבוגר נמצא לידו, ואז קוראים, נניח, לכוחות החילוץ, או לארגון ידידים בדרכים; או הילכדות שבה אף אחד לא יודע שהילד נלכד, ואז הוא גם לא יכול לצאת בכוחות עצמו

דוד ביטן: קיבלתי

דוד ביטן:  עזוב את הפלילי, אבל אני כן יכול לתת להם קנס גבוה? אני אתן להם קנס גבוה

דוד ביטן:  מה הבעיה?     

משה רוט: על חוסר המערכת?     

דוד ביטן: על זה שהמערכת לא מותקנת

משה רוט: כן

משה רוט:  זה מה שהתכוונתי להגיד – תמריץ מקדמי, ולא - - -     

דוד ביטן: אני מוכן לזה, אבל הקנס כן צריך להיות גבוה מאוד; הרתעתי, על מנת שלא ייצא מצב שבו אנשים יורידו את ההתקנה אחרי זה

אסנת אלגום מזרחי: אז מבחינת מספרים, אנחנו נסמכים כרגע על ארגון בטרם ועל ארגון ידידים

אסנת אלגום מזרחי:  כמו שאמרתי, התופעה יכולה להיות הרבה יותר רחבה במציאות, כי לא כל המקרים מגיעים לתקשורת, ולא כל המקרים גם מגיעים לחדרי המיון, שמשם ניזון ארגון בטרם

אסנת אלגום מזרחי:      אם אנחנו מדברים על תמותה – מ-2010 ועד 2023 – אנחנו מדברים על למעשה מעשר שנים אחורה, למעשה – יש לנו 48 מקרים של תמותה

אסנת אלגום מזרחי:  כל ילד, כמובן, הוא עולם ומלואו

אסנת אלגום מזרחי:  34 מהם – שהם 71% - כתוצאה משכחה, ו-14% מהם – כתוצאה מהילכדות

אסנת אלגום מזרחי:      אנחנו מדברים על התמותה

אסנת אלגום מזרחי:  יש היפגעות ויש מקרים של חילוץ

אסנת אלגום מזרחי:  לפי מנכ"ל ארגון ידידים – שדיברתי איתו אתמול – מדובר על למעלה מ-1,000 מקרים בשנה שבהם הם נקראים כדי לחלץ

אסנת אלגום מזרחי:  צריך לזכור שלא כולם קוראים לארגון ידידים – יש עוד כוחות חילוץ, משטרה ומוקדים עירוניים – אבל רק בשנת 2022 – הם רשמו אצלם 1,970 מקרים כאלה

דוד ביטן: שבהם ילדים נמצאים וההורים רואים וקוראים למישהו?     

אסנת אלגום מזרחי: שההורה או המבוגר – איתם

אסנת אלגום מזרחי:  בדיוק

דוד ביטן: לא בגלל שיש להם מערכת

אסנת אלגום מזרחי: נכון

אסנת אלגום מזרחי:  ללא קשר למערכת

אסנת אלגום מזרחי:  עכשיו נגיע לנושא של המערכת

אסנת אלגום מזרחי:  צריך להבין שחלק מהעניין הוא שבשנים האחרונות, בגלל שהתקנות כל הזמן שונו – גם כאן, במשרד התחבורה, ובוועדת הכלכלה – התקנה עברה גלגולים

אסנת אלגום מזרחי:  בקדנציה הקודמת-קודמת – שרת התחבורה הורתה על התקנה

אסנת אלגום מזרחי:  לאחר מכן – הייתה הנחיה של הממשלה לבטל את התקנה, והביטול לא אושר כאן, בוועדת הכלכלה

אסנת אלגום מזרחי:       מה שקורה, מבחינת הציבור וההסברה היום: כשהורים נכנסים אפילו לאתר של משרד התחבורה – אני מזמינה את כולם ולהיכנס לראות; מערכת שכחת ילדים ברכב – כרגע, במשרד התחבורה, כתוב, כביכול, שהתקנה בוטלה, ורק אחר כך, אם יורדים למטה-למטה – ההורים מבינים

אסנת אלגום מזרחי:  הרבה הורים גם אמרו לי, אישית: "לא ידענו שהחובה הזו קבועה בחוק"

דוד ביטן: אתם צריכים לתקן את האתר

אסנת אלגום מזרחי: זו סוגיית ההסברה, קודם כל

אסנת אלגום מזרחי:  ההסברה מאוד חשובה לציבור

אסנת אלגום מזרחי:  לא רק הסברה לגבי התופעה עצמה – שהיא מסוכנת מאוד – אלא גם הסברה לגבי התקנות

אסנת אלגום מזרחי:  הגוף היחיד שעוסק בהסברה, כיום, ועושה עבודה מצוינת, זה הרלב"ד

דוד ביטן: מי אחראי על ההסברה, משרד התחבורה?     

דוד מור: הרלב"ד, מטעמנו, מבצע את ההסברה; יש לו קמפיין קבוע

דוד מור:  אמורה להיות איתנו נציגת הרלב"ד בישיבה

דוד ביטן: היא פה, בזום

דוד ביטן:  היא יכולה לשמוע אותנו

אסנת אלגום מזרחי: מרב רפאלי מהרלב"ד דיברה איתי על הנושא הזה, שהוא נושא שהם נכנסו אליו

אסנת אלגום מזרחי:  נקודה אחרונה, אדוני אחרונה: "מתוקף תפקידו" – הרלב"ד לא אמור, מלכתחילה, לעסוק בנושא, כי הוא עוסק הרבה בבטיחות בדרכים, אבל הוא נכנס לתוך הוואקום שנוצר כדי שתהיה הסברה

אסנת אלגום מזרחי:  בנושא האכיפה, משטרת התנועה – כמו שנאמר כאן – אמרה שאין להם את האפשרות לאכוף, ולכן הם הציעו את מה שהוצע – הנושא של מכון הרישוי

דוד ביטן: הדרך צריכה להיות ברצועה שונה

דוד ביטן:  אי אפשר לבנות פה על המשטרה

דוד ביטן:  לא ראיתי שוטר שיתחיל לבדוק את זה; זה קשה מאוד

אסנת אלגום מזרחי: לגבי העולם, אגב – המדינה היחידה שחייבה בחוק זו איטליה

אסנת אלגום מזרחי:  נכון לעכשיו, אין לנו עדיין נתונים מאיטליה – גם לא למשרד התחבורה

אסנת אלגום מזרחי:  הם לא התקבלו, כי זה קרה במרץ 2020, במקביל להתפרצות הקורונה

דוד ביטן: את יכולה לבדוק את זה?     

אסנת אלגום מזרחי: אנחנו מנסים לבדוק את זה

אסנת אלגום מזרחי:  אין שום נתונים, גם במסד הממשלתי של איטליה

דוד ביטן: איך זה השפיע על התוצאות?     

אסנת אלגום מזרחי: בדיוק, זה חלק מהעניין

אסנת אלגום מזרחי:  גם ב-Riot שהוצמדו לתקנות חוק – ביקשו לבדוק את האפקטיביות

אסנת אלגום מזרחי:  תודה

דוד ביטן: תודה

דוד ביטן:  מי פה מהרלב"ד? מרב רפאלי? בבקשה

בועז טופורובסקי: מרב

בועז טופורובסקי:  אני גם אבקש דיון דחוף על הרלב"ד – יושב ראש הרלב"ד התפטר

בועז טופורובסקי:  הוא לא התפטר סתם

דוד ביטן: למה הוא התפטר?     

בועז טופורובסקי: כי הוא לא קיבל כלים להילחם בתאונות הדרכים

דוד ביטן: הבנתי

דוד ביטן:  אוקיי

דוד ביטן:  כן, בבקשה

מרב רפאלי: כמו שאסנת ציינה, הנושא המצער של שכחת ילדים לא מוגדר כתאונת דרכים, אבל עדיין, בגלל הוואקום הזה, שאין אף גוף שזה נופל תחת האחריות שלו – הרלב"ד לקחה על עצמה, כבר שנים, לבצע הסברה בנושא הזה

מרב רפאלי:  אנחנו עושים את ההסברה הזו כשאנחנו מנסים להבהיר לציבור שזה יכול לקרות לכל אחד, ואנחנו קוראים להשתמש במגוון של אמצעים – גם באמצעים הטכנולוגיים וגם באמצעים אחרים

מרב רפאלי:  אנחנו עושים את זה תוך התאמה מגזרית, בכלים שמתאימים גם בחברה הערבית וגם בחברה החרדית

סימון מושיאשוילי: מה זה אמצעים אחרים חוץ מאמצעים טכנולוגיים?     

מרב רפאלי: אנחנו ממליצים להשתמש בכל מיני עזרים נוספים, וגם בעזרים הטכנולוגיים

מרב רפאלי:  למשל: לשים חפץ חשוב לנו במושב האחורי; לבדוק את הרכב לפני שאנחנו יוצאים; לעשות שיחות קבועות עם בני הזוג בבוקר

מרב רפאלי:  זו הפעילות שלנו

דוד ביטן: טוב

דוד ביטן:  ביטון

מיכאל ביטון: טוב

מיכאל ביטון:  היושב ראש, ועדת כלכלה עסקה בנושא הזה

מיכאל ביטון:  לבקשת המדינה – קידמנו את התקנה הזו כאן, ואז באה השרה החדשה ואמרה לנו: "תנו לי זמן להיערך ליישום"

מיכאל ביטון:  נתנו לה זמן, אז היא ביקשה עוד זמן

מיכאל ביטון:  נתנו לה זמן, ואז, מעל הראש שלנו – השרה מיכאלי הודיעה, בממשלה, שהיא מבטלת את התקנה הזו

מיכאל ביטון:  קראו לזה "רגולציה"

מיכאל ביטון:  היה פה איזה אחד, אביר קארה, שאמר: "זו רגולציה עודפת"

מיכאל ביטון:  התינוקות שמתים באוטו זה רגולציה עודפת

מיכאל ביטון:  שמו את זה בחבילה של ביטול רגולציה; לא של הצלת חיים

מיכאל ביטון:       אנחנו באנו ואמרנו: "נבטל את התקנה אם אתם תשימו כמה עשרות אלפים של מכשירים בטיפות חלב; בגיל הרך; בגני ילדים; אצל הורים בסיכון; אצל מקומות שבהם צריך לעשות הדרכה

מיכאל ביטון:  שימו כמה מיליונים – 5 מיליון ₪ - על הצלת חיים – ונבטל את התקנה

מיכאל ביטון:  נדע שאתם עוסקים בזה, בצד השני"

מיכאל ביטון:  הם לא הביאו את הכסף

מיכאל ביטון:  לא ביטלנו את התקנה; היא בתוקף

מיכאל ביטון:       אי אפשר ליישם את התקנה הזו רק בגלל חוק

מיכאל ביטון:  צריך להשקיע כסף

מיכאל ביטון:  צריך לעשות פיילוט

מיכאל ביטון:  המדינה – שתדע – מממנת לאוטו חדש - - -     

דוד ביטן: גם הבאנו להם כמה הצעות – אתה לא היית פה – שלדעתנו פותרות את הבעיה

מיכאל ביטון: תשמע משהו: המדינה מסבסדת הקלה במס לאוטו חדש עם התקנים בטיחותיים שונים, כולל התקן נגד שכחת ילדים ברכב

מיכאל ביטון:  היא לא מוכנה לסבסד אוטו ישן עם התקן

מיכאל ביטון:  למה? זה עוול

דוד ביטן: הבנתי

דוד ביטן:  בסדר

מיכאל ביטון: עכשיו, השרה רגב באה ואמרה: "אני אחזיר את זה" – אז גם להחזיר את זה באכיפה, אבל גם בתקצוב – לחינוך; לפיילוט; לחלוקת התקנים מכל סוג

מיכאל ביטון:  ואגב, היא גם הבטיחה לי שלא יעלו המחירים בתחבורה ציבורית, כשיצאתי להיאבק בממשלה שלי על הרפורמה שפגעה בחלשים, אז אני מצפה ממנה לקיים את ההתחייבות שלה אליי; לא לאפשר את עליית המחירים ולהוזיל איפה שזה התייקר בפעם הקודמת

דוד ביטן: אוקיי

דוד ביטן:  מי קורא?     

דוד מור: אני אקריא

דוד מור:      צו התעבורה (עבירות קנס)(הוראת השעה)(תיקון), התשפ"ג–2023     בתוקף סמכותי לפי סעיף 30 לפקודת התעבורה, בהסכמת שר המשפטים ובאישור ועדת הכלכלה של הכנסת, אני מצווה לאמור:             

דוד ביטן: טוב

דוד ביטן:  מי עוד ביקש לדבר? ארגון בטרם, בבקשה

קריאה: אולי האוצר יגיד שהוא מביא תקציב

דוד ביטן: אני לא יודע אם כרגע

דוד ביטן:  אם יביאו לנו חדש – אני רוצה שנדון בתקנה עם התיקונים

דוד ביטן:  אם צריך תקציב – נדבר גם על זה

עינת שגיא אלפסה: עינת שגיא אלפסה, ארגון בטרם לבטיחות ילדים

עינת שגיא אלפסה:  אני מאוד שמחה על הדיון הזה, כי התקנה, כמו שהיא היום – היא מס שפתיים; אין לה, בעצם, שיניים

עינת שגיא אלפסה:  הורים לא יודעים

עינת שגיא אלפסה:  אנחנו מדברים עם הרבה מאוד הורים שבכלל לא יודעים שהתקנה הזו בתוקף בגלל כל השינויים שהיו, ובכלל לא מבינים מה הם צריכים לעשות, אז הסברה היא חלק מאוד חשוב

עינת שגיא אלפסה:       שאלת את מרב מהרלב"ד לגבי מה עוד צריך לעשות חוץ מהתקנה

עינת שגיא אלפסה:  בגלל ששכחת ילדים נובעת מתוך איזה שהוא נתק בזיכרון – הרגלים מצילי חיים הם דבר שהוא מאוד חשוב, מעבר לתקנה

עינת שגיא אלפסה:  התקנה, מבחינתנו, היא גלגל הצלה שני, ולא ראשון, ולכן ההסברה הזו היא מאוד חשובה

עינת שגיא אלפסה:      אני חושבת שנכון יהיה לתת הסברה להורים איך שנולד להם ילד

עינת שגיא אלפסה:  כמו שאנחנו נותנים להם הסברה על איך לעשות אמבטיה ראשונה ועל איך להשכיב את הילד לישון באופן נכון – צריך לדאוג גם להסברה

דוד ביטן: בסדר

דוד ביטן:  קודם כל, אני מבקש שתתקנו את האתר שלכם

דוד ביטן:  לפי מה שאומרת לי הממ"מ – יש בעיה

עינת שגיא אלפסה: נכון

דוד ביטן: אני מבקש מהמנכ"ל שלכם שיראה איך עושים את ההסברה בצורה יותר רצינית

דוד ביטן:  אם צריך לתקצב משהו – תתקצבו

עינת שגיא אלפסה: וכמו שאמר חבר הכנסת ביטון – זה יכול לבוא רק עם תקצוב משמעותי

דוד ביטן: טוב, תודה

דוד ביטן:  המשטרה רוצה להגיד משהו בזום

דוד ביטן:  בבקשה

לימור שזו: צוהריים טובים לכולם

לימור שזו:  קודם כל, אנחנו רוצים לציין שזו תקנה שאנחנו, כמשטרת ישראל, מברכים על קיומה, ונברך גם על הארכת התקנה

לימור שזו:  זו תקנה חשובה, כי מעצם היותה – היא גורמת לסוג של הרתעה וחשש, ולכן גם ההורים שמצליחים לרכוש אותה – היא בסוף תגרום להצלת חיים

לימור שזו:      יחד עם זאת, גם בדיונים הקודמים, אדוני היושב ראש, משטרת ישראל הציגה את הבעייתיות שבאכיפה - - -     

דוד ביטן: אין לנו טענות בעניין; זה בסדר

דוד ביטן:  ברור שיש בעייתיות

דוד ביטן:  לכן אנחנו רוצים לתקן את זה בצורה אחרת, ולא לסמוך על האכיפה

לימור שזו: אתה קלעת לדעת חכמים, אדוני היושב ראש

לימור שזו:  אנחנו רצינו להציע בדיוק את זה שהבדיקה תיעשה על ידי מכוני הרישוי למשפחות שיש להם ילדים מתחת לגיל ארבע

לימור שזו:  אני חושבת שזו הדרך, בסופו של דבר, למקסם את הנושא של הצלת החיים

לימור שזו:  ישר כוח

דוד ביטן: תודה

סימון דוידסון: למה לחייב רק משפחות של ילדים עד גיל ארבע? סבא וסבתא לא מסיעים ילדים? בהסעות – אין ילדים?      

אסנת אלגום מזרחי: התקנה מחייבת על כל מי שמסיע ילד – גם סבא וסבתא וגם נהגי הסעות

דוד ביטן: יש גם גבול של מה שאפשר לעשות

דוד ביטן:  אם אתה שם את זה בטסט – אתה לא יכול להגיד גם לסבא ולסבתא: "תדאגו לזה; אולי תיקחו את הילד בעוד שנה"

דוד ביטן:  רק בעל הרכב

דוד ביטן:  אתה לא יכול אחרת

דוד ביטן:  אתה כל הזמן מצביע

דוד ביטן:  מאיפה אתה?     

מוסא חסדייה: צוהריים טובים, אדוני

מוסא חסדייה:  שמי מוסא חסדייה

מוסא חסדייה:  אנחנו הוזמנו על ידי הוועדה כיצרני מערכות

מוסא חסדייה:  רציתי לתת מקדמה, כי אנחנו ליווינו את הדבר הזה מתחילתו

מוסא חסדייה:  הייתי רוצה להגיד, קודם כל, שמערכות שיוצרו על ידי הרבה אנשים אושרו על ידי משרד התחבורה, אבל נפלו בין הכיסאות, כמו שאדוני דיבר, בכך שלא הייתה אכיפה, וכל המערכות האלה – לא עבדו

מוסא חסדייה:  עד היום, אנחנו חושבים שהמערכות האלה יכולות להיות מערכות טובות להצלת חיים

מוסא חסדייה:       אני חושב שהדבר הזה עדיין מלווה אותנו, ואנחנו מוכנים; יש לנו מערכות דיגיטליות - - -     

דוד ביטן: בסדר

דוד ביטן:  אנחנו לא צריכים פרסומת למערכות; אין מה לעשות

דוד ביטן:  אנחנו לא ניכנס למערכות עכשיו

דוד ביטן:  זה התפקיד של משרד התחבורה להחליט

מוסא חסדייה: אנחנו קיבלנו אישורים שלהם, אדוני

דוד ביטן: בסדר, הבנתי

מוסא חסדייה: קיבלנו היתרים מהם, הם בדקו את המערכות ואישרו אותן

בועז טופורובסקי: סליחה, מוסא, אני יכול לעזור, רק שנייה? אני לא מכיר את מוסא אבל אני כן מכיר יצרנים אחרים

בועז טופורובסקי:  הייתה כאן בעיה מאוד רצינית עם זה שאנשים, על סמך התקנה - - -     

דוד ביטן: יכול להיות, אבל זה לא לישיבה הזו

בועז טופורובסקי: אני יודע, אבל זה חשוב

בועז טופורובסקי:  הם קנו המון יחידות, או ייצרו, ובסוף – אף אחד לא קונה אותם, כי אף אחד לא מכיר את זה

דוד ביטן: אבל זה לא הנושא שלנו עכשיו

מוסא חסדייה: נכון

מוסא חסדייה:  אתם הזמנתם אותנו ואנחנו כיבדנו אתכם

דוד ביטן: לפני ההצבעה, אמרנו מה אנחנו מבקשים מכם לקראת נובמבר

דוד ביטן:  דבר נוסף שנכנס, בעקבות הדיון, הוא הנושא של ההסברה

דוד ביטן:  אני מבקש שהמנכ"ל ייכנס לעניין הזה, ואם צריך להגדיל תקציב להסברה – תעשו את זה

יונתן מישרקי: שידווח לוועדה בתוך כמה זמן - - -     

דוד ביטן: לא

דוד ביטן:  אנחנו נקבל את העדכון על מה שהם עשו בעניין בנובמבר, איך שמסתיימת הפגרה, כשנדון על השינויים שאנחנו רוצים לעשות

יונתן מישרקי: אדוני היושב ראש, את ההסברה – אפשר לעשות עכשיו, מיד, אם המנכ"ל מחליט שיוצאים להסברה

דוד ביטן: ההסברה לא בנובמבר

דוד ביטן:  אני לא אקיים ישיבה רק כדי לדעת על ההסברה

מיכאל ביטון: שיא הסכנה זה החודשיים האלה

קריאה: אדוני היושב ראש, במכתב לוועדה, בתוך שבועיים - - -     

דוד ביטן: אין בעיה

דוד ביטן:  דווח לנו במכתב אם עשיתם משהו בנושא הסברה, ומה אתם עושים בעניין הזה

דוד ביטן:  טוב, אני מבין שלאף אחד מחברי הכנסת אין התנגדות להארכת הצו, נכון?          הצבעה      אושר

דוד ביטן: הצו מאושר

דוד ביטן:  תודה רבה

דוד ביטן:  תמשיכו בעבודה ותכניסו את בועז לעניין הזה